b'\n_START_ARTICLE_\nMestna avtobusna linija \xc5\xa1t. 23 (Ljubljana)\n_START_SECTION_\nZgodovina\n_START_PARAGRAPH_\nLinija 23 je za\xc4\x8dela obratovati 8. septembra 2016, tokrat na trasi Kamna Gorica \xe2\x80\x93 Podutik in je testno obratovala do konca leta 2016. 26. junija 2017 je bila linija 23, z uvedbo poletnih voznih redov, skraj\xc5\xa1ana do postajali\xc5\xa1\xc4\x8da Pod Kamno Gorico, saj do Podutika \xc5\xbee obratujeta liniji 5 in N5. Hkrati se je uvedel t.i. Prevoz na klic, ki je predtem \xc5\xbee veljal na liniji 26. Odhod z eUrbanom oz. midi avtobusom (odvisno od \xc5\xa1t. potnikov) bo zagotovljen le ob predhodnji najavi (vsaj 120 minut prej). Z uvedbo zimskega voznega reda septembra 2017, je bil prevoz na klic ohranjen le na odhodih izven jutranje in popoldanske konice.\n_START_SECTION_\nRe\xc5\xbeim obratovanja\n_START_PARAGRAPH_\nLinija obratuje samo ob delavnikih, tj. od ponedeljka do petka med 5.32 in 21.50. Redni odhodi avtobusov so zagotovljeni v \xc4\x8dasu jutranje in popoldanske konice v \xc4\x8dasu veljavnosti zimskih voznih redov. Izven konic in v \xc4\x8dasu po\xc4\x8ditni\xc5\xa1kih voznih redov obratujejo vozila eUrban samo ob predhodni najavi (vsaj 120 minut).'